ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011219
ขอให้แก้ไขปัญหาเสียงดังรบกวนจากการจัดกิจกรรมคอนเสิร์ตแสดงดนตรีสด บริเวณตลาดเฟิร์สวัน แขวงตลาดพลู เขตธนบุรี กรุงเทพมหานคร จุดสังเกต ตั้งบริเวณใกล้เคียงกับตลาดพลู เนื่องจากผู้ร้องแจ้งว่าในพื้นที่ดังกล่าว มีการจัดกิจกรรมคอนเสิร์ตตั้งแต่วันที่ 17 มีนาคม 2566 ตั้งแต่ช่วงเวลาประมาณ 17.00 จนถึง 00.00 น. ทำให้ประชาชนที่อาศัยอยู่ใกล้เคียงจำนวนหลายหลังคาเรือน (ไม่ทราบจำนวนที่แน่ชัด) ได้รับความเดือดร้อนเป็นอย่างมาก เพราะถูกรบกวนจากเสียงดนตรีมากจนเกินไป ผู้ร้องทราบมาว่ากิจกรรมคอนเสิร์ตจะมีตั้งแต่ช่วงเดือนมีนาคม จนถึง เดือนเมษายน 2566 โดยมีแค่เปิดเฉพาะวันศุกร์และวันเสาร์เท่านั้น อาทิ วันที่ 17 มีนาคม 2566 และ วันที่ 18 มีนาคม 2566 , วันที่ 24 มีนาคม 2566 , วันที่ 25 มีนาคม 2566 , วันที่ 31 มีนาคม 2566 และ วันที่ 1 เมษายน 2566 รวมถึงคาดว่าจะมีการจัดกิจกรรมจนถึงช่วงเทศกาลสงกรานต์ เบื้องต้นผู้ร้องได้แจ้งเรื่องไปยังกรุงเทพมหานคร ซึ่งมีเจ้าหน้าที่ฯ ได้ลงพื้นที่ตรวจสอบรวมถึงได้ทำการกล่าวตักเตือนผู้ดูแลให้เบาเสียงลงแล้ว แต่เมื่อเจ้าหน้าที่ฯ ดำเนินทางกลับก็กลับมาเสียงดังเช่นเดิม ผู้ร้องจึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata